
PREFAŢĂ 


PRINTRE operele lăsate în manuscris de Lucian Blaga, 
unu din cele mai semnificative este desigur această antologie 
de poezie populară. Datată 1954, ea este rodul unui lucru 
ini îndelungat de cercetare şi selecţie din zeci şi zeci de cule- 
weri publicate, altele în manuscris, din paginile unor ziare 
„nu reviste, din ceea ce i-au comunicat unii colegi sau studenţi. 

După ce criterii întocmită ? 

Manuscrisul nu dă în această privinţă nici o lămurire, 
(lar cunoscătorul operei filozofice şi deopotrivă poetice a lui 
Blaga e înlesnit în a recunoaște perimetrul larg al interesului 
pentru creaţia populară pe care el l-a demonstrat, de altfel, 
pe ansamblul activităţii sale. Făcînd în iunie 1937, cu prilejul 
(liscursului de recepţie la Academie, elogiul satului românesc, 
cel care, pe urmele lui Goethe, căutase «fenomenul originar», 
clogia acum « satul-idee»: « Fiecare sat se simte, în conştiinţa 
colectivă a fiilor săi, un fel de centru al lumii, cum optic 
liecare om se plasează pe sine de asemeni în centrul lumii. 
Numai așa se explică orizonturile vaste ale creaţiei populare 
în poezie, în artă, în credinţă, acea trăire care participă la 
totul, siguranţa fără greș a creaţiei, belșugul de subînţelesuri 
și de nuanţe, implicaţiile de infinită rezonanţă şi însăşi spon- 
laneitatea neistovită». Corolar: « Satul românesc, în ciuda 
sărăciei şi a tuturor neajunsurilor cuibărite în el prin vitrega 
colaborare a secolelor, se învredniceşte în excepţională măsură 


y 


de epitetul autenticităţii». Dar făcînd elogiul satului româ- 
nege —« creatorul şi păstrătorul culturii populare, purtătorul 
matricei noastre stilistice» —, Blaga ţine să prevină de 
îndată « să nu se creadă că dînd grai unei încintări», ar dori 
să rostească cu ocoluri « dorinţa de a ne menţine pentru tot- 
deauna în cadrul realizărilor sătești», pentru ca, în concluzie, 
precizarea să fie încă mai cuprinzătoare şi mai binevenită: 
« Aş dori ca acest elogiu al satului românesc să nu fie înţeles 
ca un îndemn de ataşare definitivă la folclor şi ca îndrumare 
necondiționată spre rosturi săteşti». 

Argumentarea €e totodată un fundament teoretic al unui 
crez artistic de dimensiunea celui care a dat « coloana infi- 
nită» a lui Brâncuşi. Blaga e conștient că de peste o sută 
de ani ne străduim «pe o linie mereu înălţată, să creem, 
într-o epocă de tragice răspîntii, o cultură românească majoră». 
Această cultură majoră nu repetă — afirmă el — cultura 
« minoră» 1), « ci o sublimează, nu o mărește în chip mecanic 
şi virtuos, ci o monumentalizează potrivit unor vii forme, 
accente, atitudini și orizonturi lăuntrice». Căci o cultură 
majoră nu se realizează prin imitarea programatică a culturii 
minore: « Nu prin imitarea cu orice preţ a creaţiilor populare 
vom face saltul de atitea ori încercat într-o cultură majoră. 
Apropiindu-ne de cultura populară trebuie să ne însufleţim 
mai mult de elanul ei stilistic interior, viu şi activ, decît 
de întruchipări ca atare». 

Aşadar faţă de creaţia populară, poziţia lui Blaga nu e 
aceea a unui folclorist, culegător aplicat şi interpret tematic, 
sau a unui folclorizant de tip tradiţionalist-gîndirist, ci a unui 
filozof al culturii şi, mai presus de toate, a unui artist. În 


1) Termenul de « minor» — va preveni Blaga (în Geneza metaforei şi sensul 
cuiturii, Fundaţia pentru literatură, Bucureşti, 1937, pp. 11—12) — nu trebuie 
nici într-un caz receptat într-o accepţie. peiorativă. "Termenii de minor sau 
major  « denumesc mai curînd fapte distincte prin natura lor, decît o 
gradație care ar implica o judecată de apreciere». Căci, «o cultură 
așa-zisă minoră poate foarte bine să îmbrăţișeze creaţii de proporţii impre- 
sionante, cum sînt epopeele populare. Dar tot așa se ştie că și dintr-o cultură 
majoră pot să facă parte nu numai plăsmuiri cu înfățișare de munte ci şi atîtea 
creaţii, care nu întrec proporţiile unei aripi de zefir sau ale unui cîntec popular». 
De unde necesitatea completării criteriului de diferenţiere dimensional, cu un 


criteriu calitativ-structural. 

“puapiul mioritic (una din lucrările lui cele mai remarcabile 
use impreună cu Orizont și stil şi Geneza metaforei şi sensul 
vuliurii constituie Trilogia culturii), consecvent teoriei sale 
« luneţionale și abisale» despre « stil ca fenomen fundamental 
sl culturii umane», Blaga încearcă să aplice teoria stilistică 
aaupra fenomenului cultural românesc. General-eseistic şi 
„peculativ — cum observa încă G. Călinescu 1) —, cerînd mai 
multi aplicare sociologică şi documentară, decît doctrinară, 
viudiul reprezintă, dacă nu singura, desigur una din cele 
ini îndrăzneţe încercări de a defini matca stilistică a creaţiei 
româneşti, adică specificul nostru formal. Avînd un punct 
de pornire în aprioritatea orizontului spaţial care — susţine 
autorul — nu e, pentru individ, o consecinţă a mediului, ci 
w coordonată ce străbate din străfundurile subconștientului, 
Incrarea propune ca orizontul spaţial al « subconștientului » 
nostru, « spațiul-matrice» —« înalt și indefinit ondulat, şi 
inzestrat cu specificele accente ale unui anume sentiment al 
destinului» — să se numească spațiu mioritic. 

lără a ne declara de acord cu finalitatea ideologică a 
studiului lui Blaga, să desprindem totuși, din farmecul şi 
modalitatea argumentării lui, dragostea aprofundată pentru 
creaţia populară. Un capitol căruia i se acordă o deosebită 
insemnătate în cadrul Spațiului mioritic este acela « Despre 
dor», interesant pentru noi în măsura în care autorul, pe cît 
de cunoscător pe atît de iubitor al creaţiei populare, demon- 
trează cu argumente de specific psihologic şi estetic ceea ce 
el denumește « înclinarea spre nuanţă şi discreţie, observabilă 
in arta poporului român, în ornamentică, dar și în muzică 
yi în poezie. « În cîntecul popular românesc — serie Blaga —, 
in doină, în cîntecul de dans, în bocete, substanţa sonoră 
e alcătuită în mare parte din tonuri intermediare, imprecise, 
de stăruitoare « nuanţare» a stărilor sufleteşti. Cîntecul 
nostru popular se mișcă cu o uimitoare siguranţă pe linia 
acestor tonuri intermediare, atit de labile în ele înșile, şi pe 
care urechea așa de bucuros le-ar dezagrega, împingîndu-le 
spre poziţiile fără echivoc ale portativelor». Un alt exemplu 


1) Istoria literaturii române de la origini pînă în prezent, Fundaţia p. lit., 
Bucureşti, 1941, pag. 866. 

_— continui Blaga —al înclinării spre nuanţă ni-l oferă 
substanţa lirică a poeziilor noastre populare, stările cele mai 
des cîntate şi exprimate fiind, precum se știe: «dorul», « jalea», 
« urîtul», — toate aceste stări, care alcătuiesc substanţa celor 
mai multe poezii populare, fiind stări de « nuanță »1). 

Afirmând că « niciunul din cîntecele de dor, jale, urit, 
nu e traductibil, în altă limbă», Blaga supune apoi unui 
«examen infinitezimal» sau unei « analize spectrale» dorul 
ca motiv liric pentru a ajunge la încheierea că « adesea dorul 
nu e cîntat prin intermediul obiectului, spre care e orientat 
(iubita, casa, familia, peisajul); dorul e cîntat pentru el 
însuşi, ca stare aproape fără obiect, ca stare al cărei obiect 
e oarecum refăcut sau numai discret atins ». Cu alte cuvinte, 
« dorul se transformă adesea dintr-o stare obiectivă în obiect 
liric». Argument pentru Blaga de a conchide că în poezia 
noastră nu atât de o « personificare» e vorba, cît de o « ipos- 
tazare» a dorului, diferenţă « considerabilă, atit prin ea însăşi 
cât şi prin efecte». Căci « dorul e socotit cînd ca stare sufle- 
tească învîrtoşată, ca o ipostazie, cînd ca o putere imperso- 
nală, care devastează şi subjugă, cînd ca o vrajă ce se mută, 
cînd ca o boală cosmică, ca un element invincibil al firei, ca 
un alter ego, ca o emanaţie materială-sufletească a indivi- 
dului». De aici şi tratarea în consecinţă a acestui sentiment 
de către cântăreţul său popular: «i se închină sau se luptă 
cu el, îl transmite sau îl primește, îl macină ca pe o materie, 
îl samănă ca pe o plantă». Deci: « Poporul ipostazează dorul. 
Și la fel — jalea, urîtul, norocul»2). Urmează, ca exemple, 
șase poezii populare, toate cristalizate în jurul « stării de spirit 
complexe pe care o denumim „„dor“ ». 

Bineînţeles, toate aceste exemple le aflăm integrate şi 
în Antologie, alături de multe altele, cu aceeași temă, ceea 
ce demonstrează în plus preocuparea autorului în acest sector 
al creaţiei poetice populare. Nici unul din aceste numeroase 
exemple nu contrazice, ci, dimpotrivă, confirmă pe deplin 
o altă apreciere a lui Blaga din acelaşi Spaţiu mioritic. E. vorba 


1) Spaţiul mioritic, ed. II, Editura oficiului de librărie, Buc., (1937) 


PP. 170—171. 
2) Ibid., p. 172. 

le voeu ce, în fond, nu filozoful, ci — atît de valoros — poetul 
Iinpu, cu sensibilitatea lui atît de receptivă la esenţa și 
iiiwentria creației populare, constată ca însușiri majore. 
Mu intii procedeul acesta, primar şi subtil în acelaşi timp, 
sl ipostazării dorului, jalei, uritului etc., fereşte poezia popu- 
liră de două grave neajunsuri: de efuziunile sentimentalis- 
mului și de ariditatea alegorismului. Dacă poetul popular 

urgumentează autorul — ar cînta din starea subiectivă ca 
mure, ar cădea repede într-o pernicioasă poezie sentimentală. 
Ulectivarea ipostatică a stării e o soluţie găsită prin instinct 
impotriva acestei primejdii. De altă parte, dacă poetul ar 
« personifica» starea sufletească, el ar aluneca degrabă în 
dextriul sec şi fără ecou al alegorismului, ca poezia bizantină 
de-o pildă. « Simpla ipostazare îl pune la adăpost și de această 
primejdie, menţinîndu-l într-o naivitate apropiată de viaţă 
și de trăirile reale»1). 

Ceea ce merită a fi remarcat la Blaga este necontenit 
Inciditatea cu care el ţine cumpăna critică, din grija de a 
nu cădea în acel soi de speculație simplificatoare în care au 
căzut atiţia dintre amatorii de ecuaţii ontologice. Ca atare, 
cl previne că în legătură cu examinarea stării « dor», cineva 
ur putea — după exemplul lui Heidegger — să încerce o 
reducţie a existenţei umane la substanţa ei lirică de expresie 
și, ispitit de a-și făuri o filozofie existenţială, să circumscrie 
mceeaşi substanţă prin chiar termenul « dor», dorul rele- 
vindu-se astfel ca «ipostază românească a „„existenţeice 
umane»?). 

Dar raportindu-se atît de substanţial la poezia noastră 
populară, ca expresia cea mai direct autentică a « orizontului» 
nostru sufletesc (orizont care «se desprinde din linia inte- 
vioară a doinei, din rezonanţele și din proiecţiunile ei din 
mlară, dar tot așa și din atmosfera și din duhul baladelor 
noastre»*), Blaga urcă speculaţia sa pe spiralele înalte ale 
creaţiei eminesciene, încercînd să arate cum s-a revelat 
« matea stilistică românească» în Eminescu. Recunoscînd că 


1) Spaţiul mioritic, ed. II, Editura oficiului de librărie, Buc., (1937), p. 175. 


:) Ibid., pp. 175—176. 
2) Ibid., p. 19. 

« structura orizontică, ondulată», nu € simbolizată în opera 
acestuia atît prin imaginea « plaiului », cât prin imaginea 
« mării» şi a“ apei», şi că unduirea valurilor, legănarea sînt 
elemente dintre cele mai frecvente în poezia eminesciană, 
Blaga culege, însă, tocmai acele elemente care-i demonstrează 
lui că structura orizontică a « unduirii» e îmbibată la Emi- 
nescu pînă la saturație de un sentiment al destinului. Este 
criteriul-major pentru distincţia de valoare pe care autorul 
Trilogiei valorilor O afirmă nu numai în raport cu Alecsandri 1), 
dar — şi mai pregnant — în raport cu Coşbuc şi, prin acesta, 
în raport cu folclorul. « Ca material poetic — spune Blaga — 
Coşbuc e mai românesc decit Eminescu. Coșbuc realizează 
însă românescul prin descrierea vieţii folclorice (subl. ns.). 
De asemenea și temperamentul lui Coşbuc e un ecou al tempe- 
ramentului țărănesc». Pe cînd, « în Eminescu matca stilistică 
românească, cu apriorismul ei profund subconștient, devine 
creator pe un plan major. Eminescu € de un românism subli- 
mat, complex, creator. Fl e mai aproape de Ideea româ- 
nească; Coșbuc e mai aproape de fenomenele românești. 
Coşbuc ar reprezenta poporul românesc printr-un fel de 
consimţămînt plebiscitar, Eminescu îl reprezintă printr-un 


fel de legitimism de ordin divin»”)- 
Dincolo de terminologia pe alocuri de implicaţie mistică, 


această diferență specifică operată de Blaga ni se pare funda- 
mentală şi definitorie peniru însăşi poziţia lui ideologică în 
raport cu întreg ansamblul ideologiei tradiţionalist-gîndiriste 
cu care fusese de atitea ori contingent, dar cu care nu să 
identificat, în fond, niciodată. 

Pe meridianul ideologiei artistice românești, în perioada 
dintre cele două războaie, Lucian Blaga este, cum 
remarcă același Călinescu 3), « cel dintii care a încercat 
să ridice un sistem filozofic integral, cu ziduri, cu 


1) « Pastelele lui Alecsandri sînt româneşti prin temele lor, tratate descriptiv 
după preceptul: hai să fim români. Cînd Eminescu spune « dulce corn» sugerează 
o lume de subterane melancolii, şi o natură, în care simţi, fără să fie amintită, 
prezenţa unor taine umbroase, care nu pot fi captate tematic. Poezia lui Eminescu 
e clădită pe mai multe portative . +» (Spaţiul mioritic, p. 224). 

2) Ist. lit--. P- 865. 

2) Ibid., pp: 125 — 126. 

„cupolă“ și să dea acestei filozofii o aplicare la realităţile 
unţionale». 

„..„ Sînt consideraţiile pe care ni le sugerează parcurgerea 
pieselor de poezie populară a căror alegere corespunde în 
cea mai deplină accepţie a cuvîntului noţiunii de « antologie». 
Numai un mare poet ca Blaga, cu viziunea unei filozofii a 
culturii, clădită în «spaţiul mioritic», putea realiza 
llorilegiul acesta de poezie populară cu unul din cei mai 
inalţi indici de frumuseţe. Avea pentru asta nu numai toată 
dragostea şi receptivitatea, dar şi toate însuşirile. La altitu- 
dinea unui singur înaintaş: lminescu. 

NOTĂ ASUPRA EDIŢIEI 


Ediţia aceasta publică cele 128 de poezii populare incluse 
de L. Blaga în caietul dactilografiat din 1954; totodată, am 
inclus încă 12 poezii populare selectate din manuscrisele 
poetului, adăugarea lor conferind antologiei un contur de 
valoare și varietate încă mai pronunţat. 

Uneori, textele din antologie conţin deosebiri de transcriere 
față de formele existente în sursele utilizate. Astfel, anto- 
logul a transcris literar unele forme particular-locale: portai- 
purtai; îmi spui-îmi spun; giurul-jurul; nimărui-nimănui ; 
breazda-brazda, păstrînd, astfel, şi forme regionale, ca rit 
(cu semnificaţia, pe alocuri în' Transilvania, de şes în lungul 
unei ape) sau iliverzi (pentru livezi) ş.a. A eliminat cuvinte 
parazitare şi insanități verbale, a refăcut anumite topici. 

Alteori, deosebirile sînt rezultatul — fericit — al modului 
cum poetul antolog și-a exercitat gustul selectiv. De preferinţă, 
Blaga a reţinut din unele poezii populare doar cîteva versuri: 
acelea care i s-au părut că excelează ca idee poetică sau meta- 
foră. Un exemplu: versurile 


Fă-te, bade, trandafir 
Și zboară la mine-n sîn 


sînt antologate din următoarea poezie care i se va fi părut 
poetului neunitară, compusă din două motive poetice: 


Fă tu, mindră, ce vei face, 
Sufletul mi-l lasă-n pace. 

Fă-te, bade, trandafir 

Și zboară la mine-n sin. 

Plînge-mă, mîndră, cu dor 

Că ţi-am fost drag bădişor; 
Plinge-mă, mîndră, şi-nceată 

Că ţi-am fost eu drag odată. 
(Tribuna poporului, IV, 1900, nr. 48) 


Și alte poezii din antologie nu reproduc întocmai textele 
din sursele primare. Este cazul, de pildă, al poeziilor cu 
nr-ele 35, 37, selectate din antologia lui G. Murnu, Cele mai 
frumoase doine ale poporului român, care, și el, recursese, de 
altfel, la anumite comprimări. 

Poeziile din antologie au fost confruntate cu sursele și 
cu manuscrisele poetului, încredințate nouă de doamna 
Cornelia Blaga. 

O Bibliografie, la sfîrşitul volumului, indică sursele din 
care au fost selectate piesele din antologie. Un Indice al 
poeziilor după primul vers înlesneşte parcurgerea ei. 

Ediţia fiind ilustrată, versurile sînt imprimate pe 0 
singură faţă a hirtiei, cu indicaţia cifrică adecvată. 

Doamne, Doamne, mult zic Doamne. 
Dumnezeu pare că doarme 
Cu capul pe-o mănăstire 


Și de nimeni n-are ştire. 


În grădină 


Toate păsările dorm, 


Numai una n-are somn, 


Cată să se facă om. 


N/ 

Codrule, codruţule, 
Deschide-ţi cărările 


Să-mi duci supărările. 


sa 
.., 


SS 


Frunză verde, bat-o bruma, 
Tot atita mi-e de-acuma, 
Fie-mi bine, fie-mi rău, 

Eu trag în sorocul meu. 
Trag în rău ca altu-n bine, 
Las” să trag că n-am pe nime; 
De-aș avea pe oarecine, 
M-aș lăsa din rău la bine. 
Aş băga mîna prin foc 

Și m-aş scoate la noroc; 
Aș băga mina prin jar 


Și m-aş scoate din amar. 


& a 


S/Zp, 
SY// &, 
Day, 3 


Știi tu, bade, știi tu bine, 
De n-ar plinge inima 

Nici ochii n-ar lăcrima; 
Dar inima începe-a plinge, 


Cu ochii nu poţi învinge. 

Nu știu, luna pe cer merge, 
Ori mîndra la izvor trece, 
Ori luna s-a-ntunecat, 

Ori miîndra s-a supărat 

Pe drăguţul ei din sat. 

Nu știu, luna învechește, 
Ori mindra se vestejește. 
Nu ştiu, luna e de vină, 


Ori mîndra nu vrea să vină, 

Cine m-a dat dorului 
Aibă casa cucului 

Și odihna vîntului. 

Că nici cucul n-are casă, 
Nici vîntul ţară aleasă. 
Vîntul, dacă se porneşte, 
Multe ţări le biruieşte, 
Pină la mine soseşte. 
Vîntul, dacă s-a pornit, 
Multe ţări a biruit, 


Pin” la mine a sosit. 

lubeşte, mîndră,-ntr-o seară, 
Să-ţi fie pînă la vară; 
lubește, mîndră,-ntr-o zi 
Să-ţi fie pin” vei trăi; 
lubeşte, mîndră,-ntr-o noapte, 


Să-ţi fie pină la moarte. 

Pt 


Neicuţă din depărcior, 
Scrie-mi carte că mi-e dor, 
Și nu scrie cu cerneală, 
Că cerneală-i multă-n ţară. 
Nici n-o scrie cu cărbune 
Că şi-acela-i mult în lume, 
Ci mi-o scrie cu argint, 
S-o ştiu că-i de la iubit. 


Voi citi-o prin grădină 


Și seara pe la lumină, 
Suspinînd de la inimă. 
Voi citi-o-n pomişori, 


Stropită cu lăcrămiori. 

Mult mă mir de leliţa, 
Frumos ştie-a săruta. 

Are buze dulci subţiri 

Ca doi pupi de trandafiri. 
Așa mindre sint făcute 
Parc-anume să sărute. 

De le-ar vinde mindruţa, 
Fu cu drag le-aş cumpăra : 
Bucuros i-aş da cit cere, 
Să le dea să fie-a mele, 

Și cu drag i-aș da să pot 
Cerul cu stele cu tot, 
Luna, soarele și vîntul, 
Lumea toată,-ntreg pămîntul, 
Orice văd cu ochii mei, 


De-aş putea, i-aș da tot ei. 


i — 

Măi bădiţă, bădișor, 
Zis-ai că-i fi puişor, 

Dar ești șarpe muşcător: 
Cu gura m-ai sărutat, 

Cu limba venin mi-ai dat, 
Nu te-ai temut de păcat, 
Că te-or ţipa dracii-n iad, 
Şi-i fi talpă iadului 


Și perină dracului. 

la-te ceaţă, negurea, 

De pe plai, de pe nedea, 
De pe inimioara mea, 
De pe cidea codrului, 

De pe ochii mindrului, 
De pe văi, de pe cormăi, 


De pe ochişorii mei. 


Fe e 

Mîndruliţă, fir de griu, 

Aş fi vrut să nu te știu, 
Că de cînd te ştiu pe tine 
N-a rămas inima-n mine. 

Și câtă-n mine-a mai rămas, 


Ea de dorul tău a ars. 

Cînd eram la mama mea, 
Eram pui de rindunea 

Și dragă cui mă vedea; 
De cînd sînt la mama lui, 
Nici sînt pasăre, nici pui, 


Nici sint dragă nimănui. 

Cînd aud cucul cîntînd 

Și mierliţa şuierînd 

Nu mă simt om pe pămînt. 
Cucul cîntă de pornire, 
Turturica de jelire 

Și-al meu suflet de pieire. 
Zis-am cucului să tacă, 

El se mută sus pe cracă. 


Cîntă, inima de-mi seacă. 

Mîndrele-s ca îngerii, 
Li se-nchină și popii; 
Ca şi popii la altare 
Totdeauna-n sărbătoare, 
Ochii ţin tot înapoi 
Cum e data pe la noi. 
Mîndrele-s sfinte icoane, 
Acăţate în piroane, 
Ochii lor făcliile 

Ce ard duminicele; 


Şi guriţa lor cea dulce 


Seamănă cu sfînta cruce. 

Cînd treci, bade, pe la noi, 
Pune clopote pe boi 

Şi pleasnă de mătasă 

Și pocneșşte-n boi tusșasă, 
Să te-auz, dragă, din casă, 
Din casă de după masă. 
De-oi fi moartă de beteagă, 
Mi-oi face inima-ntreagă 
Şi-oi ruga pe maică-mea 
Să deschidă fereastra, 

Să mă uit la dumneata 


Și să-mi treacă durerea. 

Pădure, dragă pădure, 

În tine sînt multe mure, 
Nu mă spune la nime 
C-am vărat o vară-n tine. 
Lasă să mă spună frunza 


Că ea mi-a ţinut umbra. 

Frunză verde de mobhor, 
Du-te dor pe la izvor, 
Și despică molidul, 
Nu-mi despica sufletul; 
Și despică cetina, 


Nu-mi despica inima. 

Cite stele sînt pe cer 
Pină-n ziuă toate pier, 
Numai una mai micuță 
Păzeşte pe-a mea mindruţă, 
Nu cumva să rătăcească, 


La mine să nu gindească. 

Dorul, badeo, de la tine 
Peste văi și dealuri vine, 
De nu-l poate opri nime: 
Nici cioban cu fluierul, 
Nici voinic cu cîntecul, 
Nici popa cu cartea, 


Numai eu cu inima. 

Ochii, bade, fac minune, 

Că gîndeşti că-s două mure 
Care-s mai mîndre-n pădure, 
Care-s coapte la răcoare, 
Ne-ajunse de-o leac” de soare; 
Care-s coapte la pămînt, 


Ne-ajunse de-o leac de vînt. 

Ş-aşa-mi vine câteodată 

Să mă sui la munţi de piatră, 
Să-mi fac ochişorii roată, 

Să mă uit în lumea toată, 

Să-mi văd mamă, să-mi văd tată, 
Şi pe mândra cîteodată. 

Să-mi văd fraţi, să-mi văd surori, 


Și pe mîndra cînd mi-e dor. 

De-aici pin” la badea meu 

Nu-i nici deal, nu-i nici părău, 
Numai singur dorul meu; 

Nu-i nici deal, nu-i nici cărare, 
Numai dorul meu cel mare. 
Dorul meu, bade, ş-al tău, 

De s-ar face pod mereu, 

Ca să treacă doi cu doi, 


Și noi, bade, amindoi. 


49 


— ... Vp mn ei înce inna aa a 


Maică, norocelul meu 
L-au băut boii-n părău. 
Nu ştiu boii l-au băut, 
Ori eu noroc n-am avut. 
Nu ştiu boii l-au mîncat, 


Ori Dumnezeu nu mi-a dat. 

Vai, bădică, dor ţi-o fi, 
N-am prin cine te vesti, 
Doar pe lună 

Voie bună, 

Şi pe stele 

Multă jele, 

Şi pe vînt 


Cîte-un cuvint. 

Frunză verde rug de mure, 

Ce mi-a fost mai drag pe lume? 
Cărărușa prin pădure 

Bătucită cu alune, 

Cu alune mărunţele, 

De dorul mîndruţei mele. 
Şi-apoi iară frunză verde, rug de mure, 
Ce îmi e mai drag pe lume? 
Cărăruşa prin pădure, 
Pardosită cu alune, 

Şi-un cal bun și arme pline, 


Și puicuţa lingă mine. 

Fă-te, bade, trandafir, 


Și zboară la mine-n sîn. 

De străinătatea mea 
Plinge iarba pe vilcea; 
De străinătate mare, 


Plinge iarba sub picioare. 

De-ar da Domnul Dumnezeu 
Să se facă dealul şes 

Și pădurea rit frumos, 

Să se vadă sat cu sat, 

Să văd şi eu ce-am lăsat. 
Să se tilnească doi cu doi, 
Noi cu mîndra amindoi. 

Că de cînd nu ne-am tiîlnit, 
Doamne, tare ne-am topit. 
De cînd nu ne-am sărutat, 


Doamne, tare ne-am uscat. 

Măi bădiţă, floare dulce, 
Unde te-aş găsi te-aș smulge, 
Și-acasă la noi te-aş duce, 
Și te-aş răsădi-n grădină, 
Și te-aş secera cu milă; 
Și te-aş face stog în prag, 
Și te-aş îmblăti cu drag; 
Și te-aş măcina mărunt 
La morișca de argint; 

Şi te-aş cerne 

Prin sprîncene, 

Și te-aş frămînta-n inele, 
Și te-aş da inimii mele 


Să se stimpere de jele... 

Trage mindra cu geana 
Să se legene iarba. 
Trage mîndra cu ochiu 


Să se legene codru. 

De-ar fi fete ca mindra, 


Nu mi-ar trebui luna, 

luna, nici stelele, 


ici 


C-ar lumina fetele. 

Arunea-m-aş, arunca, 
Sus la cer ca negura, 
Arunca-m-aş pîn” la stele 
După ochii mîndrei mele, 
Arunca-m-aş pîn” la nori 


După ochii miîndrelor. 

Codrule cu frunza lată, 

Că mi-ai fost tare bun tată, 
Cînd m-a urît lumea toată. 
Codrule cu frunza lungă, 

Că mi-ai ţinut cîndva umbră, 
Mi-ai fost ca o mamă dragă 
Cînd m-a urît lumea-ntreagă. 
Codru cu frunză domnească, 
Gerul nu te veştejească, 


Că ești casă românească. 

Foaie verde mărgărint, 

De cînd umblu în iubit 

Doar cu codrul mă mâîngii 
Şi-l pun seara căpătii. 

Am intrat în primăvară, 
Dorul mîndrei mă omoară. 
Cînd o văd venind la plug, 
Scot din brazdă şi dejug, 

Și nu-mi vine nici c-o treabă, 
Vine numai de mă-ntreabă: 
— Bade, spune de ţi-s dragă? 
I-aş răspunde că mi-i dragă, 
Limba-n gură mi se leagă, 

Și nu pot să-i tăinuiesc, 

Să-i spun cite pătimesc 


De cind dorului slujesc. 

Pe dealul Săcelului 

Vine-mi dorul mîndrului, 
Aşa-mi vine de fierbinte. 

Să stau pe loc m-aş aprinde. 
Dar cu-atita am noroc, 

Că mă duc, nu stau pe loc. 
Suflă, vinte, pe păminte, 
Scoate-mi pe mîndru-nainte, 
Că de doru-i m-oi aprinde. 
Pădurice de brad mare, 


Scoate-mi mîndrul pe cărare. 

Colea-n sat într-o grădină 


Prinse dorul rădăcină — 


Şi-aş voi să-l iau cu mine, 


Dă d . . A . 
Șapte rădăcini îl ţine, 
Și-aş voi să-l iau acasă, 


Șapte rădăcini nu-l lasă. 

Cine crede dorului 
Are casa cucului 


Şi odihna vîntului. 

Frunză verde de susai, 
Pusei şaua pe doi cai, 

Și plecai 

Cu ei la rai. 

Nici la rai nu poţi să stai 
De mirosul florilor 

Şi de dorul fetelor. 

Codrule, codruţule, 

Bunule, drăguţule, 

lan desfă-ţi cărările, 

Să-mi duc supărările, 

Dorul mîndrei arzător, 

Că mă face călător. 

Plouă, plouă, iarba creşte, 
Dorul mîndrei mă topeşte; 
Plouă, plouă, iarba-nspică, 
Dorul mîndrei rău mă strică, 


Inima mi se despică. 

De-aici pîn” la neic-al meu 
Nu-i nici drum şi nici părău, 
Numai singur dorul meu. 
De-aici pîn” la neic-al meu 
Nu-i nici deal, nu-i nici cărare, 


Numai dorul meu cel mare. 


De n-ar fi ochi şi sprincene, 
N-ar mai fi păcate grele, 
Dar ochi şi sprincene sînt, 
Și păcate pe pămînt. 

Ochii și sprîncenele, 


Ele fac păcatele. 

În pădure duce-m-aş, 
Frunză verde rupere-aş, 
Pe genunche pune-o-aş, 
Slovă neagră scriere-aș, 
La mîndra trimite-o-aş 

Ca să vază 

Şi să crează 

Că precum e slova neagră, 
Așa mi-i inima-ntreagă, 

Şi precum e slova scrisă 


Așa mi-i inima-nchisă. 

Rele-s, bade, frigurile, 

Da-s mai rele dragostile. 
Maica din friguri mă scoate, 
Dar din dragoste nu poate. 
Maica-mi zise că mă scoate 
De la cite, de la toate: 

De la două nu mă poate, 


De la mîndra, de la moarte. 

Dorul meu pe unde pleacă 
Nu-i pasăre să-l întreacă. 
E mai repede ca vîntul, 
Ca fulgerul și ca gîndul. 
Pînă ce clipeşti o dată 
Înconjoară lumea toată, 
Pîn” clipești de două ori 


A zburat mai sus de nori. 

Drum la deal şi drum la vale, 
Îmi fac veacul tot pe cale, 
N-am în lume sărbătoare. 
Ostenit, mereu de ducă, 
Noaptea-n codru mă apucă, 


Copacilor sînt nălucă. 

Suie mindra pe colnic, 
Răsucind la borangic, 

Și pe fus n-a pus nimic. 

Cu ochii duși după un nor— 


Bată-te pustia, dor! 

Lelea-i scumpă cît o salbă, 
Floarea badei, floare albă; 
Floarea badei rourată, 


Şi n-o dau pe lumea toată. 

— Tu te-ai dus şi m-ai lăsat, 
Cine, bade, ţi-a dat sfat? 

— Sfat mi-a dat frunza de fag 
Să iubesc cine mi-i drag; 

Sfat mi-a dat frunza de prun, 
Să iubesc şi să'nu spun; 

Sfat mi-a dat frunza de nuc, 


Să iubesc și să mă duc. 

Să te-ajungă, mindră.-ajungă 
Dorul meu zăcînd pe dungă; 
Și te bată, mîndră, bată 


Dorul meu șezînd pe vatră. 

Două doruri într-un loc, 
Nu trăbă mai mare foc. 


Două doruri într-o ţară, 


Nu trăbă mai mare pară. 

Mult mă mir, cuce, de tine 
Ce pămînt negru te ţine. 
Vara vii, vara te duci, 

Mă mir iarna ce foc mînci? 
De-aș mînca iarna pămînt, 
Primăvara vin şi câînt, 
De-aș mînca iarna podbeal, 


Primăvara-s în Ardeal, 

Codrule frunză rotundă, 
Pleacă viîrfu de-mi fă umbră. 
Nu mi-o face unde-i heac, 
Ci mi-o fă unde mi-e drag. 
Nu mi-o face sub răzor, 


Și mi-o fă unde mi-i dor. 

Du-te, bade, duce-te-ai 
Unde-o sta apa, să stai, 
Drăguţă să nu mai ai. 
Că drăguță ţi-am fost eu 
Dată de la Dumnezeu, 
Din frunzuţa plopilor, 
Din văzutu ochilor, 

Din frunzuţa penelor, 


Din voia sprîncenelor. 

Măghiran cu creanga-n apă, 
Spune dorului să tacă. 

Să nu cînte-așa frumos 

Că mi-i badea miînios. 

Şi mi-i tare supărat, 

De cînd noi doi ne-am lăsat. 
Măghiran cu creanga-n vale, 
Drag mi-i badea oacheș tare. 
Măghiran cu creanga-n drum, 
L-aş iubi şi nu ştiu cum, 
L-aş lăsa şi nu mă-ndur, 
L-aş iubi, mi-a fi păcat, 


L-aș lăsa, mi-a fi bănat. 


Jelui-m-aș și n-am cui, 
Jelui-m-aș drumului ; 
Drumu încă-i supărat, 
De multe cară-i călcat, 
Și cu goale, și cu pline, 


Supăratu-i ca și mine. 

Cînd era badea pe-aici, 
Erau zilele mai mici. 
Dar badea s-o depărtat, 


Zilele s-o-ndelungat. 

Duce-m-aş cu luna-n nor, 
Nu mai pot de-a badei dor. 
Duce-m-aş cu luna-n stele, 


Nu mai pot de-a badei jele. 

De-ar fi trăznit Dumnezeu 
Pădurea de la Șieu, 
Lemnul din leagănul meu, 
Să nu se legene nime, 


Om năcăjit ca mine, 


Cîntă cucu-n vîrt de nuc, 


Vine-mi vremea să mă duc. 


Ciîntă cucul pe tulpină, 
Că mai am o săptămînă, 
Cintă cucul ud de rouă, 


Că mai am o zi sau două. 

Cite stele-s de cu seară, 
Toate suie şi coboară. 
Numai steaua mindrului 
Șade-n dealul Clujului. 


Nice suie, nici coboară, 


Că mi-i drag bădiţa tare. 

Cîtă boală e sub soare, 
Nu-i ca dorul arzătoare, 
Că dorul unde se pune 
Face inima cărbune. 

Cîtă boală e sub lună, 
Nu-i ca dorul de nebună, 
Că dorul unde se lasă 


Face lacrimilor casă. 

Cine n-are dor destul, 
Mute-şi casa lingă drum: 
Drumul sună, 

Dor se-adună; 

Vîntul bate, 

Dor departe. 

Frunză verde şi una, 
Cine-a zis dăinu-dăina, 
Arsă i-a fost inima, 

Ca şi a mea săraca. 
Cine-a zis dăina dintiie, 


Arsă i-a fost ca şi mie. 

De-ar fi dorul ca vîntul, 


S-ar aprinde pămîntul. 


Dc... 

Cine are dor pe lume, 


Ştie luna cînd apune; 
Cine are dor sub soare, 


Ştie luna cînd răsare. 

Multe stele sînt pe cer, 

Care toate-n ziuă pier; 

Şi mai mari și luminoase, 
Nu-s ca mîndra de frumoase; 
C-aşa merge de frumos, 


Gîndești că serie pe jos. 

Frunză verde măr uscat, 
Astă-noapte m-am visat 
Că mîndrul m-a sărutat. 
M-am trezit şi-am pipăit, 
Şi nimica n-am găsit: 
Numai dorul inimii 

Scris pe faţa perinii, 

Cu mătasa genelor 


Și cu roua ochilor. 

— Foaie verde de trei flori, 
Ciobănaș de la miori, 

Un” ţi-a fost moartea să mori? 
— Sus în virful muntelui, 

În bătaia vîntului, 

La cetina bradului. 

— Şi de ce moarte-ai murit? 
— De trăznet cînd a irăznit. 
— De jelit cin” te-a jelit? 

— Păsările-au ciripit, 

Pe mine că m-au jelit. 

— De scăldat cin” te-a scăldat? 
— Ploile cînd au plouat, 

Pe mine că m-au scăldat. 

— De-mpinzit cin? te-a-mpiînzit ? 
— Luna cînd a răsărit, 


Pe mine că m-a-mpâînzit. 


141 


— Lumînarea cin” ţi-a pus? 

— Soarele cînd a fost sus. 

— De-ngropat cin! te-a-ngropat? 
— Trei brazi mari s-au răsturnat, 
Pe mine că m-a-ngropat. 

— Fluieraşul un” l-ai pus? 

— În craca bradului sus 

Şi cînd vintul mi-o bătea, 
Fluierașul mi-o cînta, 

Oile s-or aduna, 


Pe mine că m-or căta. 

Te ditai 


La umbra de liliac 
Dragostele ce mai fac? 
Se sărută pină zac. 
lar în vale la izvor 
Se-ntilneşte dor cu dor, 


Se sărută pînă mor. 

Mult mă-ntreabă inima, 
Doru-mi e de cineva? 

Foaie verde de scumpie, 
Cum naiba dor să nu-mi fie, 
Cînd şi muntele că-i munte 
Şi-ncă are doruri multe, 

Cu luna și cu ceața, 

Cu iarba şi cu frunza 


Şi cu mierla săraca. 

Unde-i mîndra cu doru” 
Nu pot ara cu plugu', 
Că s-anină plugu-n dor, 
Trag boii numa” nu mor; 


Şi s-anină plugu-n jele, 


Trag boii de rump tinjele. 

Cîntă cucul şi rotește 
Ca mîndra cînd se gătește, 
Şi-şi resfiră penele 


“Ca mindra sprincenele. 


Foaie verde lemn uşor, 
Cine are-n lume dor, 
Duce-şi viaţa mai ușor; 

Eu am două dorurtle: 
Dorul meu și-al puicii mele, 


Două doruri, două grele. 

M-am suit în deal la peri, 
Unde-i ziua cea de ieri? 
M-am suit şi pe pîrlaz, 
Unde-i ziua cea de azi? 
Drăguţul mi le-a luat, 


De cînd m-a îmbrățișat, 

Cine n-are dor pe lume, 
Vie să-i dau de la mine, 
Că am dor cît un izvor, 
Seacă trupuşor de om. 


Și am dor cît o fîntînă, 


Seacă trupul făr” de milă. 

Cine-a stîrnit horile 
Aibă ochi ca forile 


Și faţa ca zorile. 

Bădişor depărtişor, 
Nu-mi trimite-atita dor 
Pe piriu și pe izvor 

Și pe gura tuturor, 

Că eu ţi-oi trimite jele 
Și pe lună şi pe stele; 
Dar stelele-s mărunţele, 


Și mă tem că n-or şti mere. 

Mierla cîntă în pădure, 
Cîntă mult şi cîntă dulce. 
Să ştie de draga mea, 


Ar cînta numai de ea. 

De-ar avea pizmașii modru, 
Face-m-ar cenușe-n codru. 
De-ar avea pizmaşii rînd, 


Face-m-ar cenușe-n vînt. 

Bată-te, bădiţă, bată 
Cearcănul de lîngă baltă 

Și dreptatea mea deodată. 
Bată-te bădiţă, bată, 
Cearcănul de lingă soare 

Şi dreptatea mea cea mare. 
Să te bată, bade, bată 
Cearcănul de lingă lună 


Și dreptatea mea cea bună. 

Eu de nu mi-aș şti hori, 

De dor mare m-aș topi. 

Dar cu gura hori îmi spun, 
Cu inima legi îmi pun, 

Cum cu mindrul să m-adun;: 
Cu guriţa hori îmi trag, 


Cu inima legi îmi fac, 


Cum miîndruţului să-i plac. 


Fă-mă, Doamne, ce mi-i face 
Fă-mă puiul cucului 

Pe coarnele plugului — 

Să mâîn boii badiului. 

Că bădiţa-i tinerel, 

N-ascultă boii de el! 


NE pa SI 

Busuioace, nu te-ai coace, 
Nici sămînţă n-ai mai face, 
Că din sămîncioara ta 
Izvorit-a dragostea. 
Dragostea din ce începe? 
Din inele și din bete, 

Vara din busuioc verde, 


Iarna din sîn de la fete. 

Lume, lume, lume, lume, 
Arde-mi-te-ar focul, lume. 
De trei părţi 

Cu lemne verzi, 

Și de-o parte cu uscate, 
Dacă-n tine n-avui parte, 


Numai de străinătate. 

La Iordan, cu apă caldă, 
Bunul Dumnezeu se scaldă. 

Și se-ntreabă Domnul sfînt, 
Ce-i mai bun pe-acest pămînt? 
Și înainte şi acum 

Nu-i nimic ca murgul bun, 

Că te duce şi te-aduce, 

Și te scoate de la moarte. 

Iar se-ntreabă Domnul sfînt, 
Ce-i mai bun pe-acest pămînt? 
Nu-i nimic ca boul tare, 

Că răstoarnă brazda mare 

Și se face grîu frumos 


Ca şi faţa lui Cristos. 


A. cc... 

Suflă vîntul, nu înceată, 
Dorul mîndrii nu se gată. 
Și din lună şi din nor 


Eu cetese numai tot dor. 

Ridica-m-aş, ridica 

Sus la cer cu negura, 
Și-aș tot ninge şi-aș ploua, 
Şi-aș bate la vremuri grele 


Peste casa miîndrii mele. 

Ciîntă cucu-n par de vie 
Ș-acolo este-o chilie 

Cu mușcată și tămiie. 
Dragu meu acolo scrie. 
Și cînd scrie, mă mâîngiie, 
Cînd citește mă topeşte, 
Cu ceriul mă potriveşte, 
Cu luna, cu stelele, 

Cu dragi rîndunelele, 

Cu luna, cu soarele, 


Cu dragi căprioarele. 

Copiliţă de pre şes, 
Te-o iubit badea pe mers; 
Că ţi-e mersul legănat, 


Cu dragoste mestecat... 

Mîndro, ochișorii tăi 

Ca vișina din ultoi. 

Cînd ţi-i sui, cînd ţi-i cobori, 
Din picioare mă dobori. 
Când ţi-i sui, cînd ţi-i abaţi, 


De la inimă mă gaţi. 

Strigă moartea la fereastră: 
— Spoveditu-te-ai, nevastă ? 
— Ce ai moarte de-a-ntreba 
De m-am spovedit ori ba? 
Că eu cînd m-oi spovedi 
Șapte popi mi-or trebui, 
Șapte popi din şapte sate, 
Să mă scape de păcate, 

Și vreun popă unguresc 


Să nu știe ce vorbesc. 

Miîndra cu sprîncene late 
Te bagă-n grele păcate, 


Dar de scos nu te mai scoate. 

Alină-te dor, alină, 
Că inima nu-i de vină. 
Alină-te, dor şi jele, 


Nu strica zilele mele. 

Bate, Doamne, și mai lasă 
Cite-o fetiță frumoasă. 
Bate, Doamne, și mai ţine 


Cîte-un bădişor ca mine. 


Ştii tu, mîndră, ce ţi-am spus 
Aseară prin pruni în sus? 
Să-ţi faci ie de colie, 

Să-mi fii dragă numai mie. 
Tu ţi-ai făcut de fuior, 


Să fii dragă tuturor. 

lă-mă, Doamne, păsăroi 
La leliţa pe război, 

Să-i mai văd picioarele, 
Cum își calcă iepele; 
Să-i mai văd mînuţele, 
Cum își schimbă iţele, 
Să-i văd degetuţele 


Cum înnoadă firele. 

Măi bădiţă, trup subţire, 

Mă mir ce pămînt te ţine, 
De nu vii seara pîn' la mine? 
— Ţine-mă pămînt şi rouă, 


Că nu pot sluji la două. 

Sub un fag, lingă tulpină, 
Badea cîntă şi suspină. 
Doamne, cum sună izvorul 
Unde-şi cîntă badea dorul. 
Săraca inima lui 

E ca frunza plopului, 

Că nu bate pic de vînt 
Şi-i vezi frunza tremurînd. 


Și cînd bate și cînd stă, 


Frunza lui se clatină. 


De dorul badei Ilie 

Mă usuc ca frunza-n vie; 
De dorul lui Nicolae 

Mă usuc ca bozu-n paie; 
De dorul lonului 

Purtai lemnul Domnului, 
Îl purtai şi se uscă, 

Și-l pusei la reveneală, 


Doar se-ntoarce badea iară. 

Dragostea unde se pune 
Nici îi frică, nici ruşine, 
Nici îi temere de nime; 


Dragostea unde se lasă, 


De nimica nu-i mai pasă. 


207 


WY/ 


Vine luna şi-mi arată 
Unde mi-e mîndra-ngropată, 
Să-i văd şi eu mormîntul, 
Să-mi mai stîmpăr sufletul. 
Să-i văd şi eu ţărîna, 


Doar îmi stîmpăr inima. 

— Tu te duci, bădiţă, duci, 
Facă-ţi-se calea cruci. 

Tu de duci, bădiţ sărace, 
Eu cu dorul tău ce-oi face? 
— Face-ti-i destul de bine, 
Că mai sînt voinici ca mine. 
— Fie voinici pe ciţi fagi, 
Dacă tu, bădiţ, mă laşi: 
Fie voinici pe ciţi nuci, 
Dacă tu, bădiţ, te duci; 
Fie voinici ca frunza, 


Dacă nu ești dumneata. 

Bere-aș vin cu mintă creaţă, 
Şi-aş dormi la mîndra-n braţă. 
Şi-aș bea vin cu rosmarin, 


Și-aş dormi la mîndra-n sîn. 


Bate-mă, Doamne, să zac 
Într-o grădină cu mac, 
Cu mîindra pe după cap. 
Bate-mă, Doamne, să mor 
Într-o grădină cu flori, 


Cu mîndra pe subţiori. 


Frunză verde codru des, 
Eu din tine nu mai ies, 
Nici călare, nici pe jos, 
Că s-a dat frunza pe dos. 
Frunză verde codru des, 
Eu din tine nu mai ies 
Nici pe jos şi nici călare, 


Că s-a pus frunza-n cărare. 


-> dă 

Cite stele-n jurul meu, 
Toate mă vorbesc de rău. 
Numai luna şi c-o stea 


Î * A Li] . 
mi îndulcesc inima. 

Pe margine de pămînt 
Merge neica semănînd 
Și din gură-aşa grăind: 
« Să te faci, griule, faci, 
Și să stai la secerat, 

Ca mîndra la sărutat; 
Şi să stai la îmblătit 


Ca și mîndra la iubit.» 

Asta-i hora horilor 

De pe iazul morilor; 
Mindra-aude hora bine 

Și se furișe la mine 

Şi mă strînge lîngă moară 


Pînă ce-i cad mort în poală. 

Arză-te focul, dulcuţă, 
Ce-ai crescut așa micuță? 
Doar te-ai uitat a dormi 
Pe răzorul cînepii, 

De te-au păscut iepurii, 
De la cap pîn” la picioare, 


De-aceea n-ai crescut mare |! 

Ia-te, ia-te, negurea, 
Du-te-acum deasupra mea, 
Să mă vază lumea bine, 
Și marea și Dunărea 

Să plingă şi ea, de-a vrea, 


Amarul și jalea mea. 

— Copiliţă, cum te-aş strînge, 
Dar ești tinără şi-i plinge! 
— Stringe-mă, bade, de-i vrea, 


Că de-oi plinge, oi tăcea. 

Frunză verde, rug de mure, 
Lung e drumul prin pădure, 
Dar mai lung pe ceea lume. 
Cine s-a dus nu mai vine. 
Cînd aș ști c-ar mai veni, 
Cărărușa i-aș plivi, 

Și de nalbă, şi de iarbă, 


Ca să vie mai degrabă. 

Sărmană inima mea, 
Nu te jelui așa, 

Că nu-i trăi cît lumea. 
Că-i trăi o zi, ori două, 
Și te-i topi ca o rouă. 


Ca roua din iliverzi, 


Cind dă soare, n-o mai vezi. 


A pa: 

Fă-mă, Doamne, ce mă-i face 
Fă-mă, Doamne,-un curcubeu, 
Să mă sui la Dumnezeu, 

Să-l întreb eu cum îmi place, 
Dragostea din ce se face? 
Nici din mere, nici din pere, 
Ci din buze subţirele 


Cum îs şi-a drăguţei mele. 

Duce-m-aş cu norii-n vînt, 
Nu mă pot de-al mîndrei gînd, 
M-aş duce cu stelele, 


Nu mă lasă mîndrele. 

Doamne, ce-i și dragostea ! 
Dac-apuci a săruta, 
Nu te mai poţi sătura 


Ca de somn primăvara. 

Pagubă, mîndră, de tine, 
Că nu ești în sat cu mine. 
Pagubă de Dumnezeu, 

Că nu eşti în satul meu. 
Să fii, mîndră,-n sat la noi, 


Nu te-aş da pe patru boi, 

Frunză verde griu mărunt, 
De îndrăgostit ce sînt 

Nu văd iarba pe pămînt, 
Nici luna pe cer mergînd. 
Nu știu luna pe cer merge, 
Ori puica-mi la apă trece 
Să-mi aducă apă rece, 
Apă rece de izvor, 

Cine-o bea,-i trece de dor, 
Apă rece de fîntină, 


Cine-o bea, doru-i alină. 

M-a făcut mama băiat, 
Să scot fetele din iad. 
Nu ştiu, scoate-le-oi ori ba, 


Ori mai tare le-oi băga, 

Pe unde uritul mere, 
Pămintul şi iarba piere. 
Pe unde trece dorul, 


Crește iarba şi locul. 


Vai de mine, cum aş mere 
Pe părău cu pietricele, 
Seara, la mîndrele mele. 

Vai de mine, cum m-aș duce 
Pe părău cu piatră luce, 


Seara, după gură dulce. 

Du-te, dor, cu Mureşul, 
Nu-mi mai rupe sufletul. 
Du-te, dor, cu 'Tîrnava, 


Nu-mi mai rupe inima. 

Frunză verde șapte brazi, 


Fost-am noi vreo șapte fraţi, 


Şi-au murit cinci într-o marți. 


Şi rămas-am numai doi 
Să umplem lumea de noi, 
Și-a pierit unu-ntr-o joi, 
Și rămas-am numai eu, 


Ca să rătăcesc mereu. 

Pe unde merge dorul 
Nu poţi ara cu plugul, 
Că s-agaţă plugu-n dor 
Boii trag de se omor. 
Pe unde merg dragostele 
Poţi ara cu vacile, 
Plugul merge sfîriind 


Și vacile rumegînd. 

Sfinte Soare, 

Sfinte Domn mare, 

Eu nu ridic vînt de la pămînt, 
Ci cercul tău 

În capul meu, 

Şi razele tale 

În genele mele. 

Sfinte Soare, 

Sfinte Domn mare, 

Și patruzeci și patru de răzişoare |! 
Patru ţine-le ţie, 

Patru dă-mi-le mie. 

Două să le pun în sprîncene 
Și două în umerii obrajilor; 
La toţi feciorii să le par 

Cireș de munte înflorit, 


Cu mărgăritar îngrădit. 

Foaie verde grîu mărunt, 
Cite flori sînt pe pămînt, 
Toate merg la jurămînt. 
Numai spicul griului 

Şi cu viţa vinului, 

Şi cu lemnul Domnului 
Zboară-n naltul cerului, 
Stau în poarta raiului 

Şi judecă florile 


Unde li-s miroasele. 


Foaie verde sălcioară, 
Căprioară, surioară, 
Saltă-te-n două picioare, 
Roade mugurul pe poale, 
Unde-o fi codrul mai mare. 
Roade poala codrului, 

Să fac roată ochiului, 

Să văd lunca Oltului, 
Gura 'Topologului 

Şi drumul bogatului. 

— Măi bogate, măi bogate, 
Cum nu treci în ceea parte, 
Să te scot din sănătate, 


Să te curăţ din păcate! 

Jelui-m-aș şi n-am cui, 
Jelui-m-aş codrului: 
Codrul huie a pustiu 

Și eu glasul nu i-l știu. 
Jelui-m-aş apelor, 

Apelor, izvoarelor ; 

Dar și apa-mi pare rece, 
Eu o-ntreb şi dinsa trece. 
Jelui-m-aș norilor, 

La cei nori, 

Cei trecători; 

Ei mă-mbracă-n umbră deasă 


Şi de mine nu le pasă. 

Rău-i, Doamne. cînd nu ai 
Plîngerea cui să ţi-o dai. 
Jelui-m-aş şi n-am cui 
Relele să mi le spui. 
Spune-le-aș seara la stele, 
Nu le pot nici lor de jele; 
Căci îi plin cerul de ele 


Ca inima mea de rele. 

Bate vintul, bate vîntul, 
Bate vîntul, mişcă cringul, 
Pe mine mă bate gîndul 
Să las crîngul, 

Să iau cimpul. 

Bate vintul, bate vintul, 
Bate vîntul, arde cîmpul. 
les la cimp 

Ca să mă sting, 

Dar la cring 


Mai rău m-aprind. 

Alelei codru frumos, 

Din tine nu mă văd scos 
Nici călare nici pe jos! 
Codre, de m-oi minia, 
Crengile ţi le-oi tăia, 

Să nu mai ai niciuna; 
Nici cucului de cîntat, 
Nici mierlii de fluierat, 


Și nici mie de bănat!... 

— Săraci brazi încetinați. 
Voi de ce vă legănaţi! 

— Cum să nu ne legănăm, 
Cînd noi singuri rămînem ! 
La Sinta Măria mare, 
Tulesc oile la vale 

Și rămîn stînile goale! 
Rămîn stîni fără stăpîni, 
Strunguţe fără oiţe, 
Scaune fără băciţe, 

Munte 


fără oi mărunte. 

Mîndrior cu cușma albă, 
Ia-mă-n lume de ţi-s dragă. 
De ţi s-a urît cu mine 
Fă-mă brîu pe lingă tine, 
Briu din aur împletit 

Și cu pietre-mpodobit. 
TFă-mă pean” de ciocirlie 
Să mă pui la pălărie. 

De ţi s-a urit cu peană 
Fă-mă lumină de ceară, 
Fă-mă lumină de seu 

Să mă pui la filțul tău. 
Tu mîndruţ, cînd ăi cina 
Eu frumos te-oi lumina, 
Oamenii te-or întreba 


Ce lumină e asta. 

Asta-i lumină de seu, 
Mindruţă din satul meu; 
Asta-i lumină de ceară, 


Mindra mea de astă-vară. 

Foiofie cu trei fire, 
Naltă-i mîndra şi subţire, 
Sară-i ochii cui o ţine; 
Că o ţine prea din scurt, 
De nu pot să o sărut. 
Țină-te închisă-n piatră, 


Tot nu scapi nesărutată. 


Frunză verde ruptă-n trei, 
Eu cunosc voia mindrii 
Căci cu mine s-ar iubi, 
Nu-ndrăsnește a vorbi. 
Căci cu mine şi cu altul, 
Numai să n-o ştie satul 


Că-i la sărutat a dracu!”. 

La podu Topleţului 


Este iarba fierului 
Ce deschide lăzile, 
Lăzile, comorile, 
La fete inimiorile, 
Inimă de fată mare 


Că de mine grije n-are... 

Cine-a scornit uriîtu, 
Fie-i trupu ca lutu 

Și faţa ca pămiîntu. 
Cine-a scornit dragostea, 
Fie-i trupu ca floarea, 


Faţa ca dumineca. 

Dorul, bade, de la tine 
Peste mare deal îmi vine, 
Nicăieri nu se alină 

Pin-la mine la inimă. 

Să tăiem noi dealu-n două, 
Să prindem dragoste nouă. 
Dealu-n două l-om tăia, 

Și dragoste n-om avea; 
N-om avea că nu putem, 


Că prea mulţi dușmani avem. 

„+ Doamne, Doamne, mult zic Doamne 
. În grădină 

„ Codrule, codruţule 

. Frunză verde, bat-o bruma 
. Ştii tu, bade, ştii tu bine 

. Nu ştiu, luna pe cer merge 
„ Cine m-a dat dorului 

. Iubește, mîndră,-ntr-o seară 
„ Neicuţă din depărcior 

- Mult mă mir de leliţa 

. Măi bădiţă, bădişor 

. La-te ceaţă, negurea 

. Mindruliţă, fir de grîu 

„ Cînd eram la mama mea 

. Cînd aud cucul cîntînd 

- Mîndrele-s ca îngerii 

„ Cînd treci, bade, pe la noi 
. Pădure, dragă pădure 

. Frunză verde de mohor 

„ Câte stele sînt pe cer 

. Dorul, badeo, de la tine 

. Ochii, bade, fac minune 

. Ş-așa-mi vine cîteodată 

. De-aici pîn-la badea meu 

Maică, norocelul meu 

Vai, bădică, dor ţi-o fi 
Frunză verde rug de mure 
Fă-te, bade, trandafir 

De străinătatea mea 

De-ar da Domnul Dumnezeu 
Măi bădiţă, floare dulce 
Trage miîndra cu geana 
De-ar fi fete ca mîndra 
Arunca-m-aş, arunca 
Codrule cu frunza lată 
Foaie verde mărgărint 

Pe dealul Săcelului 

Colea-n sat într-o grădină 
Cine crede dorului 

Frunză verde de susai 
Codrule, codruţule 

De-aici pîn-la neic-al meu 
De n-ar fi ochi și sprincene 
În pădure duce-m-aș 
Rele-s, bade, frigurile 
Dorul meu pe unde pleacă 
Drum la deal şi drum la vale 
Suie mîndra pe colnic 
Lelea-i scumpă cât o salbă 
Tu te-ai dus şi m-ai lăsat 
Să te-ajungă, mîndră,-ajungă 
Două doruri într-un loc 
Mult mă mir, cuce, de tine 
Codrule, frunză rotundă 
Du-te, bade, duce-te-ai 
Măghiran cu creanga-n apă 
Jelui-m-aş şi n-am cui 
Cînd era badea pe-aici 

De-ar fi trăznit Dumnezeu 
Ciîntă cucu-n vîrf de nuc 
Cite stele-s de cu seară 
Cită boală e sub soare 

Mult mă-ntreabă inima 

Bădişor depărtişor 

Mierla cîntă în pădure 
De-ar avea pizmaşii modru 
Bată-te, bădiţă, bată 

Eu de nu mi-aş şti hori 


Fă-mă, Doamne, ce mi-i face 


Busuioace, nu te-ai coace 

La Iordan, cu apă caldă 
Suflă vîntul, nu înceată 
Ridica-m-aş, ridica 

Alină-te dor, alină 
Bate, Doamne, şi mai lasă 


Ştii tu, mîndră, ce ţi-am spus 


Fă-mă, Doamne, păsăroi 
Măi bădiţă, trup subţire 
Sub un fag, lingă tulpină 
De dorul badei Ilie 
Dragostea unde se pune 
Vine luna şi-mi arată 

Tu te duci, bădiţă, duci 

Cite stele-n jurul meu 

